b"\n_START_ARTICLE_\nMikrovamzdeliai\n_START_PARAGRAPH_\nMikrovamzdeliai, arba mikrotubul\xc4\x97s (gr. mikros 'ma\xc5\xbeas' + lot. tubus 'vamzdis')\xc2\xa0\xe2\x80\x93 l\xc4\x85stel\xc4\x97s citoskeleto elementai. Yra 25 nanometr\xc5\xb3 skersmens ir 0,2-25 mikrometr\xc5\xb3 ilgio, tu\xc5\xa1\xc4\x8diaviduriai.\n_START_SECTION_\nSandara\n_START_PARAGRAPH_\nMikrovamzdeliai sudaryti i\xc5\xa1 baltymo tubulino, kuris yra \xce\xb1 ir \xce\xb2 strukt\xc5\xabros. Fromuojantis mikrotubulei, tubulino molekul\xc4\x97s jungiasi po dvi ir sudaro dimerus, kurie bendrame vamzdelyje i\xc5\xa1sid\xc4\x97st\xc4\x99 eilut\xc4\x97mis. \xce\xb1 tubulinas visada prisijungia prie \xce\xb2 tubulino._NEWLINE__NEWLINE_Mikrovamzdel\xc4\xaf sudaro 13 i\xc5\xa1 tubulino dimer\xc5\xb3 sudaryt\xc5\xb3 eilu\xc4\x8di\xc5\xb3, kurios supa tu\xc5\xa1\xc4\x8diavidur\xc4\x99 \xc5\xa1erd\xc4\xaf._NEWLINE_Mikrovamzdeli\xc5\xb3 susidarym\xc4\x85 l\xc4\x85stel\xc4\x97se kontroliuoja centrosomos (mikrovamzdeli\xc5\xb3 reguliavimo centrai)._NEWLINE_Mikrotubul\xc4\x97s\xc2\xa0\xe2\x80\x93 nestabil\xc5\xabs dariniai. Netrukus po prisijungimo prie bendro vamzdelio, tubulinas disocijuoja. Ta\xc4\x8diau dinami\xc5\xa1kumas\xc2\xa0\xe2\x80\x93 viena naudingiausi\xc5\xb3 mikrotubuli\xc5\xb3 savybi\xc5\xb3._NEWLINE__NEWLINE_Kaip energijos \xc5\xa1altin\xc4\xaf mikrovamzdeliai naudoja GTP (analogija ATP molekul\xc4\x97ms). Prisijung\xc4\x99s prie bendro vamzdelio tubulinas pakei\xc4\x8dia prie jo prisikabinusi\xc4\x85 GDP molekul\xc4\x99 \xc4\xaf GTP ir netrukus j\xc4\x85 hidrolizuoja. D\xc4\x97l \xc5\xa1ios hidroliz\xc4\x97s, tubulinas link\xc4\x99s disocijuoti nuo mikrotubul\xc4\x97s, ta\xc4\x8diau hidroliz\xc4\x97 vyksta l\xc4\x97\xc4\x8diau nei jungimasis \xc4\xaf vamzdel\xc4\xaf."